**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr.\_\_\_\_\_\_\_\_\_\_\_din 10.05.2022**

**REFERAT DE APROBARE**

**a proiectului de hotărâre privind darea în administrarea Liceului Tehnologic Avram Iancu din Târgu Mureș a imobilului situat în Târgu Mureș, str. Gh Doja nr.13- 15, înscris în CF nr.125577, nr. cad.455, top.4680, Târgu Mureș, corp 1, corp,2,corp.3,corp.4, corp.5.**

Prin HCL nr.136/2015 s-a aprobat încheierea protocolului privind trecerea terenurilor și clădirilor în care își desfășoară activitatea unitățile de invățământ preuniversitar de stat din Municipiul Târgu Mureș, în administrarea acestora.

La nivelul unității de invățământ- Liceul Tehnologic Avram Iancu- protocolul respectiv nu a fost înscris în cartea funciară, astfel ca la momentul actual nu este opozabil tertilor.

În cursul anului 2021, autoritatea publică locală a demarat un proiect de reabilitare a acestei unități de invățământ, o parte din fondurile necesare reabilitării fiind fonduri europene nerambursabile.

Pentru a beneficia de aceste fonduri nerambursabile, unitatea de invățământ a încercat înscrierea în Cf a protocolului încheiat cu Municipiul Târgu Mureș, însă prin nr.15659 din 23.02.2022, Oficiul de Cadastru si Publicitate Imobiliară Mures a respins cererea pe considerentul că în protocolul nu apare identificat imobilul asupra căruia se solicită înscrierea dreptului de administrare.

Prin memoriul înaintat Municipiului Târgu Mureș, unitatea scolară respective solicită sprijinul în vederea înscrierii dreptului de administrare astfel cum acesta este solicitat de OCPI Mureș.

Potrivit dispoziţiilor art.136 alin.4 din Constituţia României, bunurile proprietate publică sunt inalienabile. În condiţiile legii organice, ele pot fi date în administrare regiilor autonome ori instituţiilor publice sau pot fi concesionate ori închiriate, de asemenea putând fi date în folosinţă gratuită instituţiilor de utilitate publică.

Dreptul de folosinţă cu titlu gratuit este reglementat atât de noul Cod civil- ca unul din drepturile corespunzătoare proprietatii publice în cuprinsul art.861, art.874, precum şi în cadrul OUG nr.57/2019 privind Codul administrativ cu modificările şi completările ulterioare.

Chiar dacă prin protocolul încheiat la data de 07.08.2015 privind administrarea terenurilor şi clădirilor în care îşi desfăşoară activitatea unităţile de învăţământ preuniversitar de stat din Municipiul Târgu Mureş, încheiat între Municipiul Târgu Mureş si Liceul Tehnologic Avram Iancu din Târgu Mureș, nu are individualizat imobilul prin indicarea numarului de carte funciara, la momentul actual aceste inscrieri fiind absolut necesare în vederea obtinerii fondurilor pentru reabilitarea instituției de invățământ, autoritatea publică locală- în calitate de titular al dreptului de proprietate poate acorda dreptul de administrare, printr-o hotarâre de Consiliu Local.

Analizând situaţia imobilului respectiv din punct de vedere al actelor normative ce s-au succedat, se poate observa că în conformitate cu dispoziţiile OUG nr.30/2000, pentru modificarea şi completarea Legii nr.84/1995, iar ulterior prin OUG nr.184/2001 s-a stabilit că  *terenurile şi clădirile în care îşi desfăşoară activitatea unităţile de învăţământ preuniversitar de stat, fac parte din domeniul public al comunelor, oraşelor şi municipiilor şi sunt în administrarea Consiliilor locale, în a căror rază teritorială îşi desfăşoară activitatea*.

În baza prevederilor mai sus menţionate, terenurile şi clădirile în care îşi desfăşoară activitatea unităţile de învăţământ din Municipiul Târgu Mureş, au trecut pe bază de proces verbal de predare primire de la Inspectoratul Şcolar Judeţean în proprietatea publică a Municipiului Târgu Mureş.

Prin HCL nr.46/28.03.2002 a Consiliului Local Municipal Târgu Mureş s-a aprobat trecerea terenurilor şi clădirilor în care îşi desfăşoară activitatea unităţile de învăţământ preuniversitar de stat din Municipiul Târgu Mureş în administrarea acestora.

Dreptul de administrare se constituie prin acte de drept public, emise de organele competente, în cadrul atribuţiilor reglementate de lege, fiind opozabil tuturor celorlalte subiecte de drept,  **dar nu şi organului de stat care l-a constituit.**

In conformitate cu disp.art.297 din OUG nr.57/2019 privind codul administrativ, darea în administrare sau revocarea unui atare drept cu privire la un imobil aparţinând domeniului public local poate fi făcută prin Hotărâre a Consiliului Local, care va avea şi dreptul de control cu privire la modul de exercitare a dreptului de folosinţă.

Faţă de această situaţie, considerăm că în conformitate cu disp.art.297 din OUG nr. 57/2019, cu raportare la art.869, respectiv art.874, alin.3 din Codul Civil, se impune supunerea spre aprobare Consiliului Local **darea în administrarea Liceului Tehnologic Avram Iancu din Târgu Mureș a imobilului situat în Târgu Mureș, str. Gh Doja nr.13- 15, înscris în CF nr.125577, nr. cad.455, top.4680, Târgu Mureș,** având în vedere că în conformitate cudispozitiile art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local, in conformitate cu alin.6 lit.b din acelasi text normativ *hotărăşte, vânzarea, darea în administrare, concesionarea, darea în folosinţă gratuiă a bunurilor* proprietate publică a a comunei orasului sau municipiului după caz.

Ataşăm prezentei:

* Adresa Liceului Tehnologic Avram Iancu
* Adresa OCPI Mures nr.15659/2022
* Extras CF.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

**R O M Â N I A**

(nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soós Zoltan**

**H O T Ă R Â R E A nr. .........**

**din ........................................2022**

**privind darea în administrarea Liceului Tehnologic Avram Iancu din Târgu Mureș a imobilului situat în Târgu Mureș, str. Gh Doja nr.13- 15, înscris în CF nr.125577, nr. cad.455, top.4680, Târgu Mureș-corp.1,corp.2,copr.3,corp.4, corp.5.**

***Consiliul local municipal Târgu Mureş, întrunit în şedinţă ordinară de lucru,***

Văzând Referatul de aprobare nr.\_\_\_\_\_\_\_\_\_\_\_\_\_\_\_din 10.05.2022, iniţiat de Primarul Municipiului Târgu Mureş, prin Direcţia Şcoli, privind darea în administrarea Liceului Tehnologic Avram Iancu din Târgu Mureș a imobilului situat în Târgu Mureș, str. Gh Doja nr.13- 15, înscris în CF nr.125577, nr. cad.455, top.4680, Târgu Mureș, corp.1,corp.2,copr.3,corp.4,corp.5

Având în vedere prevederile art. 108 alin.1 lit.a) din OUG nr.57/2019 privind Codul administrativ,

Raportul Comisiilor de specialitate din cadrul Consiliului Local Municipal Târgu Mureş,

Art. 867, Cod civil

În temeiul prevederilor art.129, alin.1, alin. 2 lit.”c” ,alin. 6 lit.a, respectiv alin.7 lit.a, art.139 alin.1, art.297 alin.1 lit.a, art.299, art.300 din OUG nr.57/2019 privind Codul administrativ,

**H o t ă r ă ş t e :**

**Art. 1**. Se aprobă darea în administrarea Liceului Tehnologic Avram Iancu din Târgu Mureș a imobilului situat în Târgu Mureș, str. Gh Doja nr.13- 15, înscris în CF nr.125577, nr. cad.455, top.4680, Târgu Mureș, corp.1,copr.2,corp.3,corp.4,corp.5.

**Art. 2.** Se aproba înscrierea în cartea funciară a dreptului de administrare pentru o perioadă de 10 ani.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, Liceul Tehnologic Avram Iancu din Târgu Mureş

**Art.4.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.5**.Prezenta hotarare se comunică:

- Direcţiei Şcoli,

- Liceul Tehnologic Avram Iancu

-

**Viză de legalitate**

**Secretar General al Municipiului Tîrgu Mureş**

**Bâta Anca Voichița**